Խչեյանի խոսքով՝ իր պաշտպանյալն իրեն առաջադրված մեղադրանքը չի ընդունել և հրաժարվել է ցուցմունք տալ: Ինքը` պաշտպանը, պնդում է, որ իր պաշտպանյալին կալանավորելու միջնորդության մեջ բացակայում է հիմնավոր կասկածը այն մասին, որ Ղումաշյանը որևէ կապ ունի իրեն մեղսագրվող արարքի հետ, որ քննիչի կողմից միջնորդությանը կից ներկայացված փաստաթղթերում իր պաշտպանյալի` իրեն մեղսագրվող արարքին մասնակցելու վերաբերյալ որևէ հանգամանք չի եղել և առհասարակ հիմնազուրկ են ինչպես Ղումաշյանին առաջադրված մեղադրանքը, այնպես էլ նրան կալանավորելու որոշումը: